Ego Odo, dux Burgundię, presentibus et futuris notum facio me dedisse et in perpetuum concessisse Deo et monachis Buxerię, pro eschangio X modiorum vini censualium, quod Hugo, pater meus, quondam bonę memorię, eisdem monachis pro remedio animę suę et predecessorum suorum, dederat annuatim apud Belnam de clauso Ducis quod est apud Pomart recipienda, et pro aliis querelis quod predicti monachi adversus me querelabant quandam vineam in finagio de Pomart, libere et absolute, sicut tenebam, perpetuo possidendam, cujus vineę pars fuit Rainauldi Caude Asini et alla pars li Crais de Baatel vocatus. Et hanc vineam eis garantire teneor. Testes sunt Pontius, cellerarius et Audo, secundus cellerarius Cistercii; Humbertus, prior Buxerię, Petrus, conversus de Barnais, Rainaldus vigerius Eduensis, Rainaldus Belledenz, Willelmus, de Chaudenay; Bonus Amicus, prepositus Belne. Actum apud Belnam anno incarnati Verbi M°C°XC° octavo.